Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 276

11. évfolyam Évi óraszám: 148 óra Belépő tevékenységformák Az egyes könnyűipari szakmák műveléséhez szükséges kéziszerszámok, fontosabb gépek, berendezések megismerése, szakszerű, balesetmentes használata. Az egyes szakmák munkafolyamatainak megismerése. A kézműves technológiák megismerése és az alapvető munkafogások szakszerű alkalmazása, egyszerűbb termékek önálló készítése. Gyárlátogatások során a tanultak gyakorlati megvalósulásának megfigyelése, összehasonlítása. Témakörök Tartalmak Technológiai alapfogalmak Az egyes szakmák műszaki nyelvezete, szakkifejezései. A szakmai fogalmakhoz tartozó pontos definíciók. Ábrázolási rendszerek Az egyes szakmáknál alkalmazott műszaki ábrázolás jelentősége, szabályai. Az ábrakészítések módszerei, gyakorlása. Műszaki dokumentáció készítése A termékkészítés dokumentálásának fontossága. A műszaki dokumentáció feladata, tartalma, összetevői. A műszaki dokumentáció készítésének módszere. Gyártás-előkészítés, terméktervezés, mintakészítés, szabás A gyártmány-előkészítés fogalma, feladatai, eszközei, a laboratóriumi munkák gyakorlása. Egyszerűbb termékek tervezése, minta készítése (méretvétel, méretmegadás, szerkesztés). A szabászat munkafolyamata, a szabászati technológiák. A szabászat eszközei, munkavédelmi követelmények. Az anyagok megmunkálásához szükséges eszközök bemutatása Az adott szakma szerszámai és az alkalmazás területe, a munkafolyamatának ismertetése, bemutatása. Az egyes munkafolyamatok gépeinek, berendezéseinek ismertetése. Kézműves technológiák A kézműves technológiák csoportosítása, fajtái. A kézműves technológiák alkalmazása gyakorlóanyagon, egyszerűbb termékeken. Az anyagok hőmegmunkálása A hőmegmunkálás fogalma, fajtái. A nedves hőmegmunkálás tényezői, munkafolyamatának szakaszai. A nedves hőmegmunkálás csoportosítása, fajtái. A hőmegmunkálás kézi és gépi eszközei, szakszerű használatuk, munkavédelmi előírásai. Különféle anyagok hőmegmunkálási jellemzői. Üzemlátogatás Gyárlátogatás során a tanulók ismerjék meg az adott szakmák munkafolyamatait. Figyeljék meg, hogy a tanultak hogyan valósulnak meg a valóságban. A továbbhaladás feltételei A tanulók ismerjék és használják az egyes szakmák műszaki nyelvét, szakkifejezéseit. Értsék és tudják meghatározni a szakmai fogalmakat. Ismerjék az adott könnyűipari szakma műszaki ábrázolási szabályait, és tudjanak egyszerűbb műszaki ábrákat készíteni. Ismerjék a termékkészítés dokumentálásának módját. Tudjanak műszaki dokumentációt készíteni egyszerűbb termékekhez, értelmezni a műszaki ábrákat. Szakszerűen és biztonságosan használják a szakma kéziszerszámait. 2001/28/II. szám Ismerjék a szakmai főfolyamatok fontosabb gépeit, berendezéseit és azok alkalmazási területeit. Ismerjék a kézműves technológiákat, annak szakkifejezéseit, az alkalmazási területeket, és tudják elvégezni az alapvető munkafogásokat. Önállóan tudják alkalmazni az egyes technológiákat egyszerűbb termékek készítése során. Önállóan végezzenek hőmegmunkálási műveleteket, ismerjék a munkafolyamat összeállításának logikáját. Ismerjék és maradéktalanul tartsák be az elektromos gépekre, más eszközökre vonatkozó balesetvédelmi előírásokat, továbbá a műhelyrendet. Gyárlátogatás során ismerjék meg az adott szakmák munkafolyamatait.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes